MT
12.6.2023
Il-Ġurnal Uffiċjali tal-Unjoni Ewropea
C 205/35
IL-QORTI ĠENERALI Sentenza tal-Qorti Ġenerali tat-8 ta’ Marzu 2023 – Campine u Campine Recycling vs Il-Kummissjoni (Kawża T-94/20) (1) (“Responsabbiltà mhux kuntrattwali – Kompetizzjoni – Akkordji – Suq tar-riċiklaġġ ta’ batteriji tal-karozzi – Deċiżjoni li tikkonstata ksur għall-Artikolu 101 TFUE – Sentenza li tannulla parzjalment id-deċiżjoni u li tnaqqas l-ammont tal-multa imposta – Rifjut tal-Kummissjoni li tħallas l-interessi moratorji – Artikolu 266 TFUE – Artikolu 90(4) tar-Regolament ta’ Delega (UE) Nru 1268/2012 – Ksur suffiċjentement ikkaratterizzat minn regola ta’ dritt li tagħti drittijiet lill-individwi – Rata ta’ interessi moratorji”) (2023/C 205/39) Lingwa tal-kawża: l-Ingliż Partijiet Rikorrenti: Campine (Beerse, il-Belġju), Campine Recycling (Beerse) (rappreżentanti: C. Verdonck u B. Gielen, avukati)
Konvenut: Il-Kummissjoni Ewropea (rappreżentanti: P. Rossi, G. Wilms u L. Wildpanner, aġenti)
Suġġett Permezz tar-rikors tagħhom, ir-rikorrenti jitolbu, prinċipalment, abbażu tal-Artikolu 268 TFUE u tat-tieni paragrafu tal-Artikolu 340 TFUE, moqrija flimkien mat-tieni paragrafu tal-Artikolu 266 TFUE, minn naħa, il-kumpens tad-dannu li ġarrbu minħabba n-nuqqas ta’ ħlas mill-Kummissjoni Ewropea tal-interessi moratorji li jidhru li saru dovuti wara s-sentenza tas-7 ta’ Novembru 2019, Campine u Campine Recycling vs Il-Kummissjoni (T-240/17, mhux ippubblikata, EU:T:2019:778), u, min-naħa l-oħra, il-ħlas tal-interessi moratorji fuq dan il-kumpens u, sussidjarjament, abbażi tar-raba’ paragrafu tal-Artikolu 263 TFUE, l-annullament tad-deċiżjoni li tinsab fl-ittra tal-Kummissjoni tat-13 ta’ Jannar 2020, jew, iktar sussidjarament, fl-ittra elettronika tagħha tal-10 ta’ Diċembru 2019, li tirrifjuta li tħallashom l-imsemmija interessi moratorji u l-kundanna tal-Kummissjoni għal kumpens bis-saħħa tal-Artikolu 340 TFUE jew li tadotta l-miżuri xierqa sabiex tikkonforma ruħha bis-sħiħ mal-imsemmija sentenza, b’konformità mar-rekwiżiti previsti mill-ewwel paragrafu tal-Artikolu 266 TFUE.
Dispożittiv 1) Il-Kummissjoni Ewropea hija kkundannata li tħallas kumpens ta’ ammont ta’ EUR 300 637,32 lil Campine u lil Campine Recycling abbażi tal-kumpens tad-dannu mġarrab.
2) Il-kumpens imsemmi fil-punt 1 ser ikun miżjud b’interessi moratorji, b’effett mill-11 ta’ Diċembru 2019 sal-ħlas sħiħ, bir-rata applikata mill-Bank Ċentrali Ewropew (BĊE) għat-tranżazzjonijiet prinċipali ta’ rifinanzjament, miżjuda bi 3,5 punti ta’ perċentwali.
3) Il-Kummissjoni hija kkundannata li tbati, minbarra l-ispejjeż tagħha stess, l-ispejjeż sostnuti minn Campine u Campine Recycling.
(1)
ĠU C 137, 27.4.2020.